MUNICIPIUL  CRAIOVA

CONSILIUL LOCAL AL  MUNICIPIULUI  CRAIOVA

                                                 HOTĂRÂREA NR. 88
privind aprobarea bugetului de venituri şi cheltuieli al Sport Club Municipal Craiova, pe anul 2025
Consiliul Local al Municipiului Craiova, întrunit în şedinţa ordinară din data de 27.03.2025;

Având în vedere referatul de aprobare nr.81030/2025, raportul nr.86517/2025 întocmit de Direcţia Economico-Financiară şi raportul de avizare nr.87838/2025 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea bugetului de venituri şi cheltuieli al Sport Club Municipal Craiova, pe anul 2025 și avizele nr.9/2025 al Comisiei I-Buget Finanţe, Studii, Prognoze şi Administrarea domeniului şi nr.9/2025 al Comisiei V-Juridică, Administraţie Publică şi Drepturi Cetăţeneşti;

În conformitate cu prevederile art.19 alin.1 lit.b şi art.39 din Legea nr.273/2006 privind finanţele publice locale, modificată şi completată și Legii nr.9/2025 privind aprobarea bugetului de stat pe anul 2025; 

În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

hotărĂŞte:

Art.1. Se aprobă bugetul de venituri şi cheltuieli al Sport Club Municipal                 Craiova, pentru anul 2025, după cum urmează:

a) total venituri – 18.484,00 mii lei (veniturile secţiunii de funcţionare, în sumă de 18.474.00 mii lei și veniturile secţiunii de dezvoltare în sumă de 10,00 mii lei);

b) total cheltuieli – 18.484,00 mii lei (cheltuielile secţiunii de funcţionare, în sumă de 18.474,00 mii lei și și cheltuielile secţiunii de dezvoltare în sumă de 10,00 mii lei),

   conform anexei care face  parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Economico-Financiară şi Sport Club Municipal Craiova vor aduce la îndeplinire prevederile  prezentei hotărâri.

